text: Spil banko med din flaskebon
  13 januar 2011 kl. 20.00
  Næste gang du afleverer dine flasker hos købmanden, skal du måske overveje en ekstra gang, inden du indløser den. Bon'en kan nemlig bruges som bankoplade.
  Det er Bankogruppen 'SøndagsBanko' fra Vejle, der har fundet på et nyt bankokoncept. Ved at bruge den uindløste flaskebon som lotteriseddel i stedet for at indkassere pengene, får du muligheden for at vinde en flot præmie og støtte et godt formål samtidig.
  Flaskebonen tages med til bankoaften i foreningen og lægges i det dertil-opstillede rør, hvorefter man modtager en kvittering for at have afleveret
  flaskebonen. 
  Til maj udtrækkes der så tre heldige vindere af flaskbon-bankoen. Det indsamlede flaskebon-beløb bliver herefter givet videre til Dansk Røde Kors i Vejle, der så vil tage sig af at fordele pengene.
  